
Η Europa Profil Αλουμίνιο εγκαθιστά το EUROPA CARPORT στη  METLEN στην Παιανία
Η EUROPA PROFIL ΑΛΟΥΜΙΝΙΟ ανακοινώνει την ολοκλήρωση της εγκατάστασης του EUROPA CARPORT στις εγκαταστάσεις των γραφείων της METLEN στην Παιανία. 

Το EUROPA CARPORT είναι ένα ολοκληρωμένο σύστημα στήριξης φωτοβολταϊκών πλαισίων για χώρους στάθμευσης, σχεδιασμένο για να συνδυάζει την παραγωγή καθαρής ηλιακής ενέργειας με την φόρτιση ηλεκτρικών οχημάτων , ταυτόχρονα με την αποτελεσματική προστασία από τις καιρικές συνθήκες , προσφέροντας έτσι μια προηγμένη ενεργειακή λύση που ανταποκρίνεται στις σύγχρονες απαιτήσεις βιωσιμότητας και λειτουργικότητας.

Ο εργονομικός σχεδιασμός του εξασφαλίζει άνετη και ανεμπόδιστη πρόσβαση των οχημάτων, ενώ η ανθεκτική κατασκευή του από αλουμίνιο  παρέχει υψηλή αντοχή στον χρόνο και προστασία των οχημάτων από την ηλιακή ακτινοβολία, τη βροχή και τη χιονόπτωση. Παράλληλα, διαθέτει υποδομή  για φωτισμό led, κρυφή καλωδίωση για ασφάλεια και υψηλή αισθητική, ενώ το ολοκληρωμένο σύστημα απορροής των υδάτων, διασφαλίζει τη μακροχρόνια και απρόσκοπτη λειτουργία της κατασκευής. Τέλος, το EUROPA CARPORT επιτρέπει την αξιοποίηση της παραγόμενης ηλιακής ενέργειας για τη φόρτιση ηλεκτρικών οχημάτων, συμβάλλοντας στη δημιουργία ολοκληρωμένων λύσεων βιώσιμης κινητικότητας. 

Χάρη στον ευέλικτο σχεδιασμό και την ταχεία εγκατάστασή του, το σύστημα προσαρμόζεται στις απαιτήσεις κάθε χώρου, καθώς διατίθεται τόσο με στέγαστρο μονής πλευράς (με διαμόρφωση τύπου Γ) για κάλυψη μίας πλευράς, όσο και με αμφίκλινο στέγαστρο (με διαμόρφωση τύπου Τ) για κάλυψη δύο πλευρών, εξυπηρετώντας έτσι αποτελεσματικά τις ανάγκες όλων των χώρων στάθμευσης. 

H Europa ως στρατηγικός συνεργάτης της Protergia, ανέλαβε την προμήθεια και την  εγκατάσταση του EUROPA CARPORT,  ενώ η Protergia, ανέλαβε τη συνολική διαχείριση του έργου, από τον αρχικό σχεδιασμό και την τεχνική ανάλυση, μέχρι την τοποθέτηση των εξειδικευμένων ηλεκτρομηχανολογικών στοιχείων και των υποδομών φόρτισης για την πλήρη και αυτόνομη λειτουργία του συστήματος. 
 








-ΤΕΛΟΣ-

Για περισσότερες πληροφορίες μπορείτε να επισκεφθείτε τη διεύθυνση www.europaprofil.com ή να επικοινωνήσετε με το Τμήμα Μarketing της EUROPA PROFIL ΑΛΟΥΜΙΝΙΟ Α.Β.Ε. στο: 2262440000 (εσωτερικό 264).

Σημείωση για τους συντάκτες

Σχετικά με την EUROPA PROFIL ΑΛΟΥΜΙΝΙΟ Α.Β.Ε.:
Η EUROPA PROFIL ΑΛΟΥΜΙΝΙΟ Α.Β.Ε. είναι η ισχυρότερη εταιρεία διέλασης στην Ελλάδα. Ιδρύθηκε το 1974 από τον Λυμπαρέτ Τ. Τζιρακιάν και τον Κρικόρ Λ. Τζιρακιάν και έκτοτε αναπτύσσεται με συνεχείς επενδύσεις σε μηχανολογικό εξοπλισμό, τεχνολογία και σε ανθρώπινο δυναμικό. Σήμερα 50 και πλέον χρόνια μετά έχει υλοποιήσει το στόχο της να γίνει μία από τις μεγαλύτερες και πιο αναγνωρισμένες εταιρείες αλουμινίου στην Ελλάδα με περισσότερους από 400 εργαζομένους. Βασικά χαρακτηριστικά της σημερινής EUROPA PROFIL είναι η σταθερότητα και η δυναμική, που πηγάζουν από την πολυετή παρουσία στην αγορά, το διαρκώς εξελισσόμενο μέγεθος, το οργανωμένο δίκτυο, τη θέση της στη συνείδηση του Έλληνα καταναλωτή αλλά και την κερδοφόρα επιχειρηματική της δραστηριότητα. Με βάση τα παραπάνω, η εταιρεία λειτουργεί σήμερα πρωταγωνιστικά στην αγορά με προσήλωση στην ποιότητα των παραγόμενων προϊόντων και των υπηρεσιών που προσφέρει στο δίκτυό της, τους συνεργάτες της και τους τελικούς χρήστες. Τα προϊόντα της EUROPA χρησιμοποιούνται σε ποικίλες εφαρμογές των κατασκευών, των ανανεώσιμων πηγών ενέργειας, της βαριάς βιομηχανίας και σε άλλους σχετικούς κλάδους, διαμορφώνοντας ένα δυναμικό κατάλογο προϊόντων για την Ελληνική και Διεθνή αγορά. Επιπλέον, η εταιρεία διακρίνεται για τη δυνατότητα της να διαμορφώνει σε μεγάλο βαθμό την τάση των τελικών προϊόντων συνδεδεμένων με υψηλές προδιαγραφές σχεδιασμού και πιστοποίησης. Για αυτό και έχει υψηλό μερίδιο αγοράς σε συστήματα αλουμινίου στην Ελληνική αγορά ενώ διαθέτει και άλλου τύπου προϊόντα όπως οι θωρακισμένες πόρτες ασφαλείας, οι βάσεις φωτοβολταϊκών πλαισίων και τα εξαρτήματα αλουμινίου.

